उल्लेखनीय है कि तीसरे दिन की लीला में दिल्ली भाजपा के नेता एवं विधायक विजेंदर गुप्ता की पत्नी डॉ. शोभा विजेंदर गुप्ता ने अहिल्या का किरदार निभाया, जबकि राम के किरदार में विशाल कंवर, लक्ष्मण की भूमिका में अरुण मेंडोला, जनक की भूमिका में सुरेंद्र पाल, सीता के किरदार में शुभि शर्मा ने भी अपनी-अपनी अदाकारी से लीलाप्रेमियों को मोहित किया। खास बात यह कि रावण की क्रूर भूमिका में जहां मुकेश ऋषि ने समां बांधा, वहीं परशुराम के रूप में अवतार गिल ने भी अलग छाप छोड़ी। खराब मौसम और भारी बारिश के बावजूद जहां कलाकारों ने पूरी ऊर्जा के साथ लीला मंचन किया, वहीं मौसम को धता बताते हुए दर्शक भी पूरी मुस्तैदी से लीला मंचन देखने के लिए डटे रहे।